Den Vest-Sjællandske Avis, 1818-07-18
Oversigt over Dagens udenlandske Nyheder. Den russiske Storfyrste Michael, som for nærværende Tid opholder sig i London, tager alle Mærkværdighederne i denne store Stad i Øiesyn, og har selv indfundet sig ved Folkestimmelen omkring Stemmeboderne, for at betragte de vilde Yttringer af den engelske Almues Frihedsaand. – Arveprindsen af Hessen Homborg er den 29de Juni afseilet med sin Gemalinde, Prindsesse Elisabeth, fra Dover til Calais; med det samme Skib, som bragte disse høie Personer dertil, er Hertugen af Kent med sin Gemalinde kommet tilbage til England, de have besøgt Dronningen i Kew, hvis Helbredstilstand nu skal være taalelig, dog lider hun meget af Krampe, og man frygter for at hun ikke kan leve længe. Dronningen af England, Sophie Charlotte, traadte den 19de Mai d. A. ind i sit 75de Aar, hun er 6 Aar. yngere end Kongen. – Fyrsten af Hardenberg har med Gemalinde forladt Hamborg den 10de Juli, og gik med Dampbaaden over til Haarburg, for videre derfra at begive sig til Provindserne ved Rhinen. – Den regierende Hertug Ernst af Sachsen, Coburg har givet sin førstefødte Søn det Navn Johannes, og har ved Reskript af 24de Juni indbudet sine Undersaattere til at indtage en Fadderplads ved hans Daab, hvortil 20 Deputerede blive udvalgte af Stænderne. – Fra den tydske Forbunds Forsamling høres meget lidet, Kongen af Sverrig har udnævnet sin Gesandt ved Hansestæderne, Hr. Hiort, til sin Minister=Resident ved Forbunds=Forsamlingen. – Beboerne af flere Landsbyer i Amtet Haarburg i Kongeriget Hannover, havde indgivet en Klage over, at det Kongelige KabnetsMinisterium i Hannover havde tilbageholdet en Summa af 54948 Rdlr. Erstatningspenge fra Frankerig; men Forbunds-Forsamlingen afviiste Sagen paa Grund af der intet Beviis var anført for, at der var nægtet Klagerne Ret til at paatale deres Sag for Landets Domstole. – Den bekiendte Hannoverske Friherre Fridr. Ludv. v. Berlepsch, har i Anledning af Forbunds-Forsamlingens bekiendte Beslutning af 1ste Juni d. A., i hans Stridsag med den Hannoverske Regiering, anmeldt for Publikum, at en kraftfuld Besvarelse derpaa skal med det første udkomme. – Den vigtige Petition, som er indgiven fra 82 af Tydsklands anseeligste Boghandlere, om at Foranstaltninger maatte træffes til at forhindre Eftertryk, er kommen under Forhandling i det 34de Møde den 22de Juni, og har foranlediget, ifølge et Forslag af den oldenburgske Gesandt v. Berg, at en Commission af 3 Gesandtere er nedsat, for at forelægge Forbundsforsamlingen nærmere Forslag om denne Gienstand. – De fire store allierede Magters Gesandtere (Ruslands, Østerrigs, Preussens da Storbrittaniens, som have underskrevet den Pariser Tractat af 20de November 1815, have paa deres Souverains Befaling allerede i Maiomsendt et Circulaire til de Gesandtere, som ere ansatte ved de Europæiske Hoffer; hvori det hedder, at deres Monarker i Overeenstemmelse med den 5te Artikel af anførte Fredstractat, forsamles i Efteraaret af d. A., for at afgiøre, om det er nødvendigt at Frankerig skal længere holdes besat af de allierede Magters Tropper eller ikke; men at de derved have fattet den Beslutning, at undgaae andre Fyrsters og Cabinetters Jndblandelse i et Anliggende, som udtrykkeligen er forbeholdet til deres Afgiørelse, hvorfor de have befalet deres Ministre, som udgjøre Conferencen i Paris, at bekiendtgiøre, at de ikke ville modtage noget Forslag, som andensteds fra kan blive givet dem i denne Henseende, og at de ikke ville give nogen Gesandt Adgang, som maatte blive afsendt til deres Forsamlingsted; de ville nemlig ikke drage de diplomatiske Forhandlinger til sig, som nu foretages i Paris, London og Frankfurt, men disse skulle bringes der til Ende, hvor de ere begyndte.